ദുബൈയില് നിന്ന് സൗദിയിലേക്ക് പുറപ്പെട്ട ബസിന് തീപിടിച്ചു: 27 മലയാളികള് ഉള്പ്പെടെ യാത്രക്കാര് അത്ഭുതകരമായി രക്ഷപ്പെട്ടു റിയാദ്: ദുബൈയില് നിന്ന് സൗദിയിലേക്ക് പുറപ്പെട്ട ബസിന് തീപിടിച്ചു. ദുബൈയില് നിന്ന് നിറയെ യാത്രക്കാരുമായി യാത്ര തിരിച്ച ബസ് ദമ്മാമിന് 300 കിലോമീറ്ററകലെ വെച്ചാണ് തീ പിടിച്ചു പൂര്ണമായും കത്തി നശിച്ചത്. അപകടത്തില് നിന്നും യാത്രക്കാര് അത്ഭുതകരമായി രക്ഷപ്പെട്ടു. 27 പേര് മലയാളികളും 9 ഉത്തര്പ്രദേശ് സ്വദേശികളും ഉള്പ്പെടെ 36 യാത്രക്കാരാണ് ബസിലുണ്ടായിരുന്നത്. യാത്ര പുറപ്പെട്ട് മണിക്കൂറുകള്ക്കകം ബസ് തകരാറിലാകുകയും സമീപത്തുള്ള വര്ക്ക് ഷോപ്പില് തകരാര് പരിഹരിച്ച് യാത്ര തുടരുകയായിരുന്നു. ദമ്മാം എത്തുന്നതിന് 300 കിലോമീറ്റര് അകലെവെച്ച് ബസിന്റെ പിന്വശത്തുനിന്നും ശക്തമായ ചൂട് അനുഭവപ്പെടുകയും പുക ഉയരുകയും ചെയ്തതായി യാത്രക്കാര് ഡ്രൈവറെ അറിയിച്ചു. വാഹനം നിര്ത്തി യാത്രക്കാര് മുഴുവന് പുറത്തിറങ്ങി നിമിഷങ്ങള്ക്കകം ബസ് പൂര്ണ്ണമായും കത്തിയമരുകയായിരുന്നു. സംസഥാനത്ത് വന് മയക്കുമരുന്ന് വേട്ട: പിടിച്ചത് വിവിധയിനം ലഹരികള്, യുവതികള് ഉള്പ്പെടെ ഏഴുപേര് പിടിയില് ഇന്ത്യയില് നിന്നും പുറപ്പെട്ട് ദുബൈയില് 14 ദിവസത്തെ ക്വാറന്റീന് കഴിഞ്ഞ് സൗദിയിലേക്ക് മടങ്ങിയവരായിരുന്നു ബസിലുണ്ടായിരുന്നത്. പലരുടെയും മൊബൈല് ഫോണുകളും ലഗേജും പാസ്പോര്ട്ട് ഉള്പ്പടെയുള്ള രേഖകളും കത്തിനശിച്ചു. Tags bus accident malayalees Caught fire shortlink